# Il-Ġurnal Uffiċjali C 169A/2019

| | ISSN 1977-0987 |
| --- | --- |
| Il-Ġurnal Uffiċjali
  tal-Unjoni Ewropea | C 169A |
| | |
| Edizzjoni bil-Malti | Informazzjoni u Avviżi | Volum 6217 ta' Mejju 2019 |

ISSN 1977-0987

Il-Ġurnal Uffiċjali

tal-Unjoni Ewropea

C 169A

Edizzjoni bil-Malti

Informazzjoni u Avviżi

Volum 6217 ta' Mejju 2019

---

| Werrej | Paġna |
| --- | --- |
| | V   Avviżi |
| | PROĊEDURI AMMINISTRATTIVI |
| | Il-Kummissjoni Ewropea |
| 2019/C 169 A/01 | Impriża Konġunta Ewropea għall-Computing ta’ Prestazzjoni Għolja (EuroHPC JU) — Pubblikazzjoni ta’ post battal għall-kariga ta’ Direttur Eżekuttiv — (Aġent Temporanju — Grad AD 14) — COM/2019/20038 | 1 |

Werrej

Paġna

V   Avviżi

PROĊEDURI AMMINISTRATTIVI

Il-Kummissjoni Ewropea

2019/C 169 A/01

Impriża Konġunta Ewropea għall-Computing ta’ Prestazzjoni Għolja (EuroHPC JU) — Pubblikazzjoni ta’ post battal għall-kariga ta’ Direttur Eżekuttiv — (Aġent Temporanju — Grad AD 14) — COM/2019/20038

1

---

| MT | |
| --- | --- |

MT

---

V Avviżi

PROĊEDURI AMMINISTRATTIVI

Il-Kummissjoni Ewropea

| 17.5.2019 | MT | Il-Ġurnal Uffiċjali tal-Unjoni Ewropea | CA 169/1 |
| --- | --- | --- | --- |

17.5.2019

MT

Il-Ġurnal Uffiċjali tal-Unjoni Ewropea

CA 169/1

---

Impriża Konġunta Ewropea għall-Computing ta’ Prestazzjoni Għolja (EuroHPC JU)

Pubblikazzjoni ta’ post battal għall-kariga ta’ Direttur Eżekuttiv

(Aġent Temporanju — Grad AD 14)

COM/2019/20038

(2019/C 169 A/01)

Min aħna

L-Impriża Konġunta Ewropea għall-Computing ta’ Prestazzjoni Għolja (EuroHPC JU) hija sħubija pubblika-privata li bħala membri tinvolvi lill-Kummissjoni Ewropea, lil Stati Parteċipanti li huma Stati Membri jew Stati Assoċjati ma’ Orizzont 2020 u lill-Assoċjazzjoni Privata tal-Pjattaforma Ewropea għat-Teknoloġija għall-Computing ta’ Prestazzjoni Għolja (ETP4HPC) u lill-Big Data Value Association (BDVA) bħala Membri privati. Il-missjoni tagħha hija li tiżviluppa, timplimenta, testendi u tibqa’ żżomm infrastruttura integrata ta’ data u ta’ supercomputing ta’ klassi dinjija fl-Unjoni u li tiżviluppa u ssostni ekosistema innovattiva u kompetittiva ferm ta’ Computing ta’ Prestazzjoni Għolja. Il-mira tal-EuroHPC JU hija li tattrezza lill-Unjoni b’infrastruttura ta’ supercomputers fuq skala preeksa u fuq skala peta sal-2020, u li tiżviluppa l-applikazzjonijiet, il-ħiliet u t-teknoloġiji neċessarji sabiex lejn madwar l-2022 sal-2023 jintlaħqu l-kapaċitajiet fuq skala eksa. Din se ssostni wkoll programm ta’ riċerka u innovazzjoni għall-iżviluppar tat-teknoloġiji u tas-supercomputers (hardware) kif ukoll tal-applikazzjonijiet (software) li jaħdmu fuq dawn is-supercomputers.

L-EuroHPC JU hija bbażata fil-Lussemburgu.

L-EuroHPC JU ġiet stabbilita għal perjodu sal-31 ta’ Diċembru 2026, permezz tar-Regolament tal-Kunsill (UE) 2018/1488 (1) (fil-qosor, ir-Regolament).

Matul dan il-perjodu, il-kontribuzzjoni finanzjarja massima mill-Unjoni Ewropea lill-EuroHPC JU li tkopri l-ispejjeż amministrattivi u l-attivitajiet operazzjonali għandha tkun sa EUR 486 000 000. L-Istati Parteċipanti għandhom jikkontribwixxu għall-ispejjeż operazzjonali u amministrattivi tal-Impriża Konġunta b’mod proporzjonat għall-kontribuzzjoni finanzjarja tal-Unjoni.

Għall-perjodu 2019-2026, il-EuroHPC JU hija magħmula minn madwar 16-il membru tal-persunal.

Għal aktar informazzjoni ġentilment ikkonsulta dan is-sit web: http://eurohpc-ju.europa.eu/.

Aħna nipproponu:

Id-Direttur Eżekuttiv huwa l-kap eżekuttiv responsabbli għall-ġestjoni ta’ kuljum tal-Impriża Konġunta. Min ikollu din il-pożizzjoni jwettaq l-inkarigi tiegħu b’mod indipendenti, u għandu jwieġeb lill-Bord ta’ Tmexxija (2).

Id-Direttur Eżekuttiv huwa r-rappreżentant legali tal-EuroHPC JU u se jmexxi u jġestixxi l-Impriża Konġunta u jerfa’ r-responsabbiltà totali għall-operazzjonijiet tagħha inkluża l-implimentazzjoni tal-baġit, u se jiżgura wkoll li l-objettivi tagħha jinkisbu. Bħala tali, min se jkun fil-kariga ta’ Direttur Eżekuttiv se jkollu rwol importanti fl-implimentazzjoni tal-objettivi tal-EuroHPC JU kif previst fir-Regolament.

F’konformità mal-Artikolu 9 tal-Istatuti tar-Regolament, ir-responsabbiltajiet tad-Direttur Eżekuttiv jinkludu:

| — | It-teħid ta’ deċiżjonijiet ta’ kuljum u, b’mod partikolari, l-organizzazzjoni, id-direzzjoni u s-superviżjoni tal-operazzjonijiet u tal-persunal tal-EuroHPC JU fil-limiti tad-delega mill-Bord ta’ Tmexxija kif previst fl-Artikolu 16(2) tar-Regolament li jistabbilixxi l-Impriża Konġunta; |
| --- | --- |

—

It-teħid ta’ deċiżjonijiet ta’ kuljum u, b’mod partikolari, l-organizzazzjoni, id-direzzjoni u s-superviżjoni tal-operazzjonijiet u tal-persunal tal-EuroHPC JU fil-limiti tad-delega mill-Bord ta’ Tmexxija kif previst fl-Artikolu 16(2) tar-Regolament li jistabbilixxi l-Impriża Konġunta;

| — | L-ikkuntattjar tar-rappreżentanti tal-partijiet ikkonċernati kollha u tal-membri tal-EuroHPC JU (il-Kummissjoni Ewropea, il-Membri Privati u l-Istati Parteċipanti fil-EuroHPC JU) u l-ftehimiet neċessarji kollha magħhom; |
| --- | --- |

—

L-ikkuntattjar tar-rappreżentanti tal-partijiet ikkonċernati kollha u tal-membri tal-EuroHPC JU (il-Kummissjoni Ewropea, il-Membri Privati u l-Istati Parteċipanti fil-EuroHPC JU) u l-ftehimiet neċessarji kollha magħhom;

| — | L-iffirmar ta’ kuntratti ta’ akkwist, ta’ ftehimiet ta’ għotja individwali, ta’ deċiżjonijiet u ta’ kuntratti; |
| --- | --- |

—

L-iffirmar ta’ kuntratti ta’ akkwist, ta’ ftehimiet ta’ għotja individwali, ta’ deċiżjonijiet u ta’ kuntratti;

| — | Il-monitoraġġ tat-tħaddim tas-supercomputers fuq skala peta u fuq skala preeksa ffinanzjati mill-EuroHPC JU jew proprjetà tagħha, inklużi l-allokazzjoni tas-sehem tal-Unjoni tal-ħin tal-aċċess, il-konformità mad-drittijiet tal-aċċess għall-utenti akkademiċi u industrijali, u l-kwalità tas-servizzi pprovduti; |
| --- | --- |

—

Il-monitoraġġ tat-tħaddim tas-supercomputers fuq skala peta u fuq skala preeksa ffinanzjati mill-EuroHPC JU jew proprjetà tagħha, inklużi l-allokazzjoni tas-sehem tal-Unjoni tal-ħin tal-aċċess, il-konformità mad-drittijiet tal-aċċess għall-utenti akkademiċi u industrijali, u l-kwalità tas-servizzi pprovduti;

| — | It-tħejjija u s-sottomissjoni għall-adozzjoni lill-Bord ta’ Tħejjija tal-abbozz tal-baġit annwali, inkluż il-pjan tal-istabbiliment tal-persunal korrispondenti li jindika l-għadd ta’ postijiet temporanji f’kull grad u grupp ta’ funzjonijiet u l-għadd ta’ persunal kuntrattwali u ta’ esperti nazzjonali sekondati; |
| --- | --- |

—

It-tħejjija u s-sottomissjoni għall-adozzjoni lill-Bord ta’ Tħejjija tal-abbozz tal-baġit annwali, inkluż il-pjan tal-istabbiliment tal-persunal korrispondenti li jindika l-għadd ta’ postijiet temporanji f’kull grad u grupp ta’ funzjonijiet u l-għadd ta’ persunal kuntrattwali u ta’ esperti nazzjonali sekondati;

| — | It-tħejjija u s-sottomissjoni għall-adozzjoni lill-Bord ta’ Tmexxija tal-abbozz tal-pjan ta’ ħidma annwali, inkluż l-ambitu tas-sejħiet għall-espressjoni ta’ interess u tas-sejħiet għal offerti meħtieġa għall-implimentazzjoni tal-pjan tal-attivitajiet tar-riċerka u l-innovazzjoni u l-pjanijiet għall-akkwist, kif propost mill-Bord ta’ Konsulenza Industrijali u Xjentifika, u l-istimi tal-infiq korrispondenti, kif proposti mill-Istati Parteċipanti u mill-Kummissjoni; |
| --- | --- |

—

It-tħejjija u s-sottomissjoni għall-adozzjoni lill-Bord ta’ Tmexxija tal-abbozz tal-pjan ta’ ħidma annwali, inkluż l-ambitu tas-sejħiet għall-espressjoni ta’ interess u tas-sejħiet għal offerti meħtieġa għall-implimentazzjoni tal-pjan tal-attivitajiet tar-riċerka u l-innovazzjoni u l-pjanijiet għall-akkwist, kif propost mill-Bord ta’ Konsulenza Industrijali u Xjentifika, u l-istimi tal-infiq korrispondenti, kif proposti mill-Istati Parteċipanti u mill-Kummissjoni;

| — | It-tħejjija u l-eżekuzzjoni tal-Pjan Strateġiku Multiannwali u tal-Pjan ta’ Ħidma tal-EuroHPC JU. |
| --- | --- |

—

It-tħejjija u l-eżekuzzjoni tal-Pjan Strateġiku Multiannwali u tal-Pjan ta’ Ħidma tal-EuroHPC JU.

| — | L-elaborazzjoni tar-Rapport Annwali tal-Attività inkluża l-informazzjoni dwar in-nefqa korrispondenti u l-Kontijiet Annwali għas-sottomissjoni lill-Bord ta’ Tmexxija; |
| --- | --- |

—

L-elaborazzjoni tar-Rapport Annwali tal-Attività inkluża l-informazzjoni dwar in-nefqa korrispondenti u l-Kontijiet Annwali għas-sottomissjoni lill-Bord ta’ Tmexxija;

| — | Il-ġestjoni b’mod effiċjenti tal-baġit tal-EuroHPC JU f’konformità mar-Regoli Finanzjarji tal-Impriża Konġunta u b’mod partikolari l-għoti fil-pront tal-kontribuzzjonijiet tal-Unjoni lill-parteċipanti f’attivitajiet ta’ Riċerka, Żvilupp u Innovazzjoni (RŻI); |
| --- | --- |

—

Il-ġestjoni b’mod effiċjenti tal-baġit tal-EuroHPC JU f’konformità mar-Regoli Finanzjarji tal-Impriża Konġunta u b’mod partikolari l-għoti fil-pront tal-kontribuzzjonijiet tal-Unjoni lill-parteċipanti f’attivitajiet ta’ Riċerka, Żvilupp u Innovazzjoni (RŻI);

| — | L-istabbiliment u l-iżgurar tat-tħaddim ta’ sistema effettiva u effiċjenti ta’ kontroll intern u r-rappurtar ta’ kwalunkwe bidla sinifikanti fiha lill-Bord ta’ Tmexxija; |
| --- | --- |

—

L-istabbiliment u l-iżgurar tat-tħaddim ta’ sistema effettiva u effiċjenti ta’ kontroll intern u r-rappurtar ta’ kwalunkwe bidla sinifikanti fiha lill-Bord ta’ Tmexxija;

| — | L-implimentazzjoni tal-politika ta’ komunikazzjoni tal-EuroHPC JU. |
| --- | --- |

—

L-implimentazzjoni tal-politika ta’ komunikazzjoni tal-EuroHPC JU.

Aħna qegħdin infittxu (kriterji tal-għażla)

Il-kandidat ideali jkun professjonist dinamiku u li jispikka li għandu jissodisfa l-kriterji tal-għażla li ġejjin:

| — | Esperjenza amministrattiva ta’ livell għoli u l-kapaċità li jmexxi tim multikulturali, u b’mod partikolari:






  — | Il-ħila li jimmotiva lit-tim li jinkludi l-persunal amministrattiv, finanzjarju u tekniku, f’ambjent Ewropew multikulturali u multilingwi. |
| --- | --- | --- |

—

Esperjenza amministrattiva ta’ livell għoli u l-kapaċità li jmexxi tim multikulturali, u b’mod partikolari:

—

Il-ħila li jimmotiva lit-tim li jinkludi l-persunal amministrattiv, finanzjarju u tekniku, f’ambjent Ewropew multikulturali u multilingwi.

| — | Esperjenza fil-ġestjoni ta’ riżorsi finanzjarji sinifikanti f’kuntest nazzjonali, Ewropew u/jew internazzjonali u li jinvolvi finanzjament minn sorsi pubbliċi. |
| --- | --- |

—

Esperjenza fil-ġestjoni ta’ riżorsi finanzjarji sinifikanti f’kuntest nazzjonali, Ewropew u/jew internazzjonali u li jinvolvi finanzjament minn sorsi pubbliċi.

| — | Esperjenza fl-implimentazzjoni u fil-ġestjoni ta’ Sistemi ta’ Assigurazzjoni tal-Kwalità u ta’ Kontroll kif ukoll ta’ metodoloġiji ta’ ġestjoni tar-riskju. |
| --- | --- |

—

Esperjenza fl-implimentazzjoni u fil-ġestjoni ta’ Sistemi ta’ Assigurazzjoni tal-Kwalità u ta’ Kontroll kif ukoll ta’ metodoloġiji ta’ ġestjoni tar-riskju.

| — | Esperjenza fil-ġestjoni ta’ programmi ta’ riċerka, żviluppar ta’ teknoloġija, innovazzjoni jew infrastruttura f’kuntest Ewropew jew internazzjonali. |
| --- | --- |

—

Esperjenza fil-ġestjoni ta’ programmi ta’ riċerka, żviluppar ta’ teknoloġija, innovazzjoni jew infrastruttura f’kuntest Ewropew jew internazzjonali.

| — | Għarfien tekniku, u b’mod partikolari:






  — | Fehim approfondit tat-teknoloġija u l-applikazzjonijiet tal-Computing ta’ Prestazzjoni Għolja, inklużi kwistjonijiet strateġiċi, regolatorji u politiċi, fil-livell nazzjonali, Ewropew u internazzjonali. |
| --- | --- | --- |

—

Għarfien tekniku, u b’mod partikolari:

—

Fehim approfondit tat-teknoloġija u l-applikazzjonijiet tal-Computing ta’ Prestazzjoni Għolja, inklużi kwistjonijiet strateġiċi, regolatorji u politiċi, fil-livell nazzjonali, Ewropew u internazzjonali.

| — | Għarfien tal-programmi ta’ riċerka u żvilupp nazzjonali, intergovernattivi u Ewropej fl-oqsma tat-teknoloġija rilevanti tal-EuroHPC JU. |
| --- | --- |

—

Għarfien tal-programmi ta’ riċerka u żvilupp nazzjonali, intergovernattivi u Ewropej fl-oqsma tat-teknoloġija rilevanti tal-EuroHPC JU.

| — | Għarfien tax-xena industrijali u tal-isfidi tekniċi ta’ rilevanza għall-qasam tal-Computing ta’ Prestazzjoni Għolja. |
| --- | --- |

—

Għarfien tax-xena industrijali u tal-isfidi tekniċi ta’ rilevanza għall-qasam tal-Computing ta’ Prestazzjoni Għolja.

| — | Għarfien tal-Istituzzjonijiet Ewropej, tat-tħaddim u tal-interazzjoni tagħhom kif ukoll tal-politiki tal-UE |
| --- | --- |

—

Għarfien tal-Istituzzjonijiet Ewropej, tat-tħaddim u tal-interazzjoni tagħhom kif ukoll tal-politiki tal-UE

| — | Ħiliet fil-komunikazzjoni u n-negozjar, u b’mod partikolari:






  — | Il-kapaċità ta’ kkomunikar b’mod effettiv mal-pubbliku u ta’ żviluppar ta’ relazzjonijiet ta’ ħidma tajbin mal-partijiet ikkonċernati rilevanti kollha. |
| --- | --- | --- |

—

Ħiliet fil-komunikazzjoni u n-negozjar, u b’mod partikolari:

—

Il-kapaċità ta’ kkomunikar b’mod effettiv mal-pubbliku u ta’ żviluppar ta’ relazzjonijiet ta’ ħidma tajbin mal-partijiet ikkonċernati rilevanti kollha.

| — | Ħiliet eċċellenti fil-komunikazzjoni bil-kitba u bil-fomm kif ukoll fin-negozjati. |
| --- | --- |

—

Ħiliet eċċellenti fil-komunikazzjoni bil-kitba u bil-fomm kif ukoll fin-negozjati.

| — | Għarfien tajjeb ħafna ta’ ħidma bl-Ingliż, li hija l-lingwa operattiva predominanti fil-EuroHPC JU, ikun ta’ vantaġġ. |
| --- | --- |

—

Għarfien tajjeb ħafna ta’ ħidma bl-Ingliż, li hija l-lingwa operattiva predominanti fil-EuroHPC JU, ikun ta’ vantaġġ.

Kundizzjonijiet essenzjali (il-rekwiżiti ta’ eliġibbiltà)

Il-kandidati se jiġu biss ikkunsidrati għall-fażi tal-għażla abbażi tar-rekwiżiti formali segwenti li għandhom jiġu ssodisfati sal-iskadenza tal-applikazzjonijiet:

| — | Nazzjonalità
  : Il-kandidati jridu jkunu ċittadini tal-Istati Membri tal-Unjoni Ewropea, taż-ŻEE jew tal-EFTA. |
| --- | --- |

—

Nazzjonalità
  : Il-kandidati jridu jkunu ċittadini tal-Istati Membri tal-Unjoni Ewropea, taż-ŻEE jew tal-EFTA.

| — | Lawrja jew Diploma ta’ Università
  : Il-kandidati jrid ikollhom:






  — | livell ta’ edukazzjoni li jikkorrispondi għal studji universitarji mitmuma u ċċertifikati b’diploma, meta l-perjodu normali tal-edukazzjoni universitarja jkun ta’ erba’ snin jew aktar; |
| --- | --- | --- |

—

Lawrja jew Diploma ta’ Università
  : Il-kandidati jrid ikollhom:

—

livell ta’ edukazzjoni li jikkorrispondi għal studji universitarji mitmuma u ċċertifikati b’diploma, meta l-perjodu normali tal-edukazzjoni universitarja jkun ta’ erba’ snin jew aktar;

| — | inkella livell ta’ edukazzjoni li jikkorrispondi għal studji universitarji mitmuma u ċċertifikati b’diploma u esperjenza professjonali xierqa ta’ mill-inqas sena meta l-perjodu normali ta’ edukazzjoni universitarja jkun ta’ mill-inqas tliet snin (din is-sena ta’ esperjenza professjonali ma tistax tkun inkluża fl-esperjenza professjonali ta’ wara l-lawrja meħtieġa hawn taħt); |
| --- | --- |

—

inkella livell ta’ edukazzjoni li jikkorrispondi għal studji universitarji mitmuma u ċċertifikati b’diploma u esperjenza professjonali xierqa ta’ mill-inqas sena meta l-perjodu normali ta’ edukazzjoni universitarja jkun ta’ mill-inqas tliet snin (din is-sena ta’ esperjenza professjonali ma tistax tkun inkluża fl-esperjenza professjonali ta’ wara l-lawrja meħtieġa hawn taħt);

| — | Esperjenza Professjonali
  : Ikollhom minn tal-inqas 15-il sena esperjenza postgradwatorja f’livell li l-kwalifiki msemmija hawn fuq jagħtu aċċess għaliha. Minn dawn il-15-il sena, minn tal-inqas 5 snin iridu jkunu nkisbu fl-oqsma koperti mill-attivitajiet tal-Impriża Konġunta; l-esperjenza professjonali meħtieġa għandha tkun inkisbet wara d-diploma mitluba. |
| --- | --- |

—

Esperjenza Professjonali
  : Ikollhom minn tal-inqas 15-il sena esperjenza postgradwatorja f’livell li l-kwalifiki msemmija hawn fuq jagħtu aċċess għaliha. Minn dawn il-15-il sena, minn tal-inqas 5 snin iridu jkunu nkisbu fl-oqsma koperti mill-attivitajiet tal-Impriża Konġunta; l-esperjenza professjonali meħtieġa għandha tkun inkisbet wara d-diploma mitluba.

| — | Esperjenza Maniġerjali
  : Minn tal-inqas 5 snin mill-esperjenza professjonali postgradwatorja jridu jkunu f’funzjoni ta’ maniġment superjuri (3), f’qasam li għandu x’jaqsam ma’ din il-kariga. |
| --- | --- |

—

Esperjenza Maniġerjali
  : Minn tal-inqas 5 snin mill-esperjenza professjonali postgradwatorja jridu jkunu f’funzjoni ta’ maniġment superjuri (3), f’qasam li għandu x’jaqsam ma’ din il-kariga.

| — | Lingwi
  : Il-kandidati jrid ikollhom għarfien sħiħ ta’ waħda mil-lingwi uffiċjali tal-Unjoni Ewropea (4),u għarfien sodisfaċenti ta’ lingwa oħra minn dawn il-lingwi uffiċjali. Matul l-intervista/i, il-bordijiet tas-selezzjoni jivverifikaw jekk il-kandidati jikkonformawx mar-rekwiżit ta’ għarfien sodisfaċenti ta’ lingwa uffiċjali oħra tal-UE. Dan jista’ jinkludi li l-intervista (parzjalment) issir f’din il-lingwa l-oħra. |
| --- | --- |

—

Lingwi
  : Il-kandidati jrid ikollhom għarfien sħiħ ta’ waħda mil-lingwi uffiċjali tal-Unjoni Ewropea (4),u għarfien sodisfaċenti ta’ lingwa oħra minn dawn il-lingwi uffiċjali. Matul l-intervista/i, il-bordijiet tas-selezzjoni jivverifikaw jekk il-kandidati jikkonformawx mar-rekwiżit ta’ għarfien sodisfaċenti ta’ lingwa uffiċjali oħra tal-UE. Dan jista’ jinkludi li l-intervista (parzjalment) issir f’din il-lingwa l-oħra.

| — | Limitu tal-età
  : Il-kandidati jridu jkunu jistgħu jlestu, minn dakinhar li jassumu l-kariga tagħhom, il-mandat sħiħ ta’ erba’ snin, qabel ma jilħqu l-età tal-irtirar. Għall-persunal temporanju tal-Unjoni Ewropea, l-età tal-irtirar hija definita bħala l-aħħar tax-xahar li fih il-persuna tagħlaq 66 sena (ara l-Artikolu 47 tal-Kondizzjonijiet tal-Impjieg applikabbli għall-Aġenti l-oħra tal-Unjoni Ewropea (5)). |
| --- | --- |

—

Limitu tal-età
  : Il-kandidati jridu jkunu jistgħu jlestu, minn dakinhar li jassumu l-kariga tagħhom, il-mandat sħiħ ta’ erba’ snin, qabel ma jilħqu l-età tal-irtirar. Għall-persunal temporanju tal-Unjoni Ewropea, l-età tal-irtirar hija definita bħala l-aħħar tax-xahar li fih il-persuna tagħlaq 66 sena (ara l-Artikolu 47 tal-Kondizzjonijiet tal-Impjieg applikabbli għall-Aġenti l-oħra tal-Unjoni Ewropea (5)).

Barra minn hekk, il-kandidati għandhom ikunu ssodisfaw kwalunkwe obbligu impost mil-liġi li jikkonċerna s-servizz militari; jipproduċu referenzi xierqa tal-karattru dwar l-adegwatezza għat-twettiq tad-dmirijiet tagħhom u jkunu fiżikament b’saħħithom sabiex iwettqu d-dmirijiet tagħhom.

Indipendenza u dikjarazzjoni ta’ interessi

Id-Direttur Eżekuttiv jintalab jagħmel dikjarazzjoni ta’ impenn li jaġixxi indipendentement u fl-interess pubbliku u jagħmel dikjarazzjoni dwar kull interess li jista’ jitqies bħala li jippreġudika l-indipendenza tiegħu jew tagħha. Il-kandidati jridu jikkonfermaw ir-rieda tagħhom li jagħmlu dan fl-applikazzjoni tagħhom.

Għażla u ħatra

Id-Direttur se jinħatar mill-Bord ta’ Tmexxija tal-Impriża Konġunta EuroHPC abbażi ta’ lista ristretta pprovduta mill-Kummissjoni Ewropea.

Din il-pubblikazzjoni hija organizzata taħt ir-responsabbiltà tal-Kummissjoni Ewropea skont l-Artikolu 8 tal-Istatuti tar-Regolament, u bl-involviment tal-Bord ta’ Tmexxija tal-Impriża Konġunta.

Il-proċedura ta’ reklutaġġ biex jimtela l-post ta’ Direttur Eżekuttiv hija soġġetta għad-disponibbiltà tal-baġit u għall-approvazzjoni tal-pjan ta’ stabbiliment tal-Impriża Konġunta.

Il-Kummissjoni Ewropea se tistabbilixxi bord ta’ preselezzjoni. Dan il-bord se janalizza l-applikazzjonijiet kollha u jidentifika għadd ta’ kandidati li jkollhom l-aħjar profil fid-dawl tal-kriterji tal-għażla msemmija hawn fuq. Dawn il-kandidati jistgħu jiġu mistiedna għal intervista mal-bord ta’ preselezzjoni.

Wara l-intervisti, il-bord ta’ preselezzjoni jfassal il-konklużjonijiet tiegħu u jipproponi lista ta’ kandidati għal aktar intervisti mal-Kumitat Konsultattiv dwar il-Ħatriet tal-Kummissjoni Ewropea (CCA, Consultative Committee on Appointments). Il-kandidati li jissejħu għal intervista mas-CCA jintalbu wkoll jipparteċipaw f’ċentru ta’ evalwazzjoni li jdum ġurnata sħiħa, immexxi minn esperti esterni tar-riżorsi umani. Abbażi tal-intervista u tar-riżultati tar-rapport miċ-ċentru ta’ evalwazzjoni, is-CCA jistabbilixxi lista ristretta tal-kandidati li jqis xierqa biex jassumu l-kariga ta’ Direttur Eżekuttiv.

Il-kandidati fuq il-lista ristretta tas-CCA jiġu intervistati mill-Membru/i tal-Kummissjoni responsabbli għad-Direttorat Ġenerali inkarigat mir-relazzjonijiet mal-EuroHPC JU (6).

Wara dawn l-intervisti, il-Kummissjoni Ewropea tadotta lista ristretta tal-kandidati l-aktar adatti, li tiġi kkomunikata lill-Bord ta’ Tmexxija tal-EuroHPC JU. Dan tal-aħħar jista’ jintervista lill-kandidati li jkunu fuq il-lista ristretta qabel ma jaħtar lid-Direttur Eżekuttiv minn fost il-kandidati fuq il-lista ristretta tal-Kummissjoni.

L-inklużjoni fil-lista ristretta tal-Kummissjoni Ewropea mhijiex garanzija tal-ħatra.

Għal raġunijiet funzjonali u sabiex il-proċedura tal-għażla titlesta malajr kemm jista’ jkun fl-interess tal-kandidati, kif ukoll dak tal-istituzzjoni, il-proċedura tal-għażla ssir bl-Ingliż u/jew bil-Franċiż biss (7).

Opportunitajiet indaqs

Il-Kummissjoni Ewropea u l-Impriża Konġunta EuroHPC JU japplikaw politika ta’ opportunitajiet indaqs u ta’ nondiskriminazzjoni f’konformità mal-Artikolu 1d tar-Regolamenti tal-Persunal (8).

Kundizzjonijiet ta’ impjieg

Is-salarji u l-kundizzjonijiet ta’ impjieg huma stipulati fil-Kundizzjonijiet tal-Impjieg ta’ Aġenti Oħra (9).

Il-kandidat ammess jiġi reklutat mill-Bord ta’ Tmexxija tal-EuroHPC JU bħala Aġent Temporanju skont l-Artikolu 2(a) tal-Kondizzjonijiet tal-Impjieg applikabbli għall-Aġenti l-Oħra fil-grad AD 14. Il-kandidat li jintgħażel jiġi kklassifikat skont it-tul ta’ żmien tal-esperjenza professjonali preċedenti tiegħu fl-iskala 1 jew fl-iskala 2 ta’ dak il-grad. Jiġi reklutat għal perjodu inizjali ta’ erba’ snin.

Sa tmiem dak il-perjodu, il-Kummissjoni, bl-assoċjazzjoni tal-membri li mhumiex tal-Unjoni, kif xieraq, għandha twettaq valutazzjoni tal-prestazzjoni tad-Direttur Eżekuttiv u tal-kompiti u l-isfidi futuri tal-EuroHPC JU. Il-Bord ta’ Tmexxija, billi jaġixxi fuq proposta tal-Kummissjoni li tikkunsidra l-valutazzjoni msemmija hawn fuq, jista’ jestendi l-mandat tad-Direttur Eżekuttiv darba, għal perjodu ta’ mhux aktar minn erba’ snin.

Il-kandidati għandhom ikunu jafu bir-rekwiżit, skont il-Kondizzjonijiet tal-Impjieg applikabbli għall-Aġenti l-Oħra, li kull membru ġdid tal-persunal irid itemm b’suċċess perjodu ta’ prova ta’ disa’ xhur.

Il-post tal-impjieg huwa l-Lussemburgu, fejn l-Impriża Konġunta tinsab ibbażata.

Il-kariga hija disponibbli mill-01/11/2019.

Proċedura tal-applikazzjoni

Qabel tissottometti l-applikazzjoni tiegħek, jenħtieġ li tivverifika bir-reqqa jekk tissodisfax ir-rekwiżiti ta’ eliġibbiltà kollha (il-“Kundizzjonijiet essenzjali”), b’mod partikolari dawk marbutin mat-tip ta’ diplomi, l-esperjenza professjonali ta’ livell għoli kif ukoll il-kompetenza lingwistika meħtieġa. Min ma jissodisfax xi wieħed minn dawn ir-rekwiżiti ta’ eliġibbiltà jiġi eskluż awtomatikament mill-proċedura tal-għażla.

Jekk trid tapplika, trid tirreġistra permezz tal-Internet fuq is-sit web li ġej u ssegwi l-istruzzjonijiet li jikkonċernaw id-diversi stadji tal-proċedura:

https://ec.europa.eu/dgs/human-resources/seniormanagementvacancies/

Irid ikollok indirizz tal-posta elettronika validu. Dan se jintuża biex tiġi kkonfermata r-reġistrazzjoni tiegħek kif ukoll biex matul l-istadji differenti tal-proċedura jibqa’ jkun hemm kuntatt miegħek. Għaldaqstant, jekk jogħġbok, żomm lill-Kummissjoni Ewropea informata dwar kull tibdil fl-indirizz tal-posta elettronika tiegħek.

Biex timla l-applikazzjoni tiegħek jeħtieġ li ttella’ s-CV f’format PDF, u timla online ittra ta’ motivazzjoni (ta’ massimu ta’ 8 000 karattru). Is-CV u l-ittra ta’ motivazzjoni tiegħek jistgħu jintbagħtu bi kwalunkwe lingwa uffiċjali tal-Unjoni Ewropea.

Ladarba tkun lestejt ir-reġistrazzjoni online tiegħek, se tirċievi email li tikkonferma li l-applikazzjoni tiegħek tkun ġiet irreġistrata. Jekk ma tirċevix email ta’ konferma, l-applikazzjoni tiegħek ma tkunx ġiet irreġistrata!

Jekk jogħġbok kun af li mhuwiex possibbli li żżomm taħt monitoraġġ il-progress tal-applikazzjoni tiegħek online. Il-Kummissjoni Ewropea se tikkuntattjak direttament rigward l-istatus tal-applikazzjoni tiegħek.

Jekk teħtieġ iktar informazzjoni u/jew tiltaqa’ ma’ problemi tekniċi, jekk jogħġbok ibgħat email lil: HR-MANAGEMENT-ONLINE@ec.europa.eu

Data tal-għeluq

Id-data tal-għeluq għar-reġistrazzjoni hija d-19/06/2019, f’nofsinhar (12.00) ħin ta’ Brussell, u wara din id-data u dan il-ħin ma jkunx iktar possibbli li tirreġistra.

Hija r-responsabbiltà tiegħek li timla r-reġistrazzjoni online fil-ħin. Aħna nagħtuk parir biex ma tħallix għall-aħħar jiem biex tapplika, peress li traffiku tal-Internet qawwi jew problema fil-konnessjoni tal-Internet tiegħek jistgħu jwasslu biex ir-reġistrazzjoni online tiegħek tiġi tterminata qabel ma tlestiha, u b’hekk ikollok tirrepeti l-proċess kollu. Ladarba jiskadi ż-żmien għas-sottomissjoni tar-reġistrazzjonijiet, inti ma tkunx tista’ ddaħħal iktar data. Mhux se jiġu aċċettati reġistrazzjonijiet li jaslu tard.

Informazzjoni importanti għall-kandidati

Il-kandidati huma mfakkra li l-ħidma tal-bordijiet differenti tas-selezzjoni hija kunfidenzjali. Il-kandidati ma jistgħux jagħmlu kuntatt dirett jew indirett mal-membri individwali ta’ dawn il-bordijiet, u lanqas ma jista’ xi ħadd f’isimhom. Il-mistoqsijiet kollha jridu jiġu indirizzati lis-segretarjat tal-bord rilevanti.

Protezzjoni tad-data personali

Il-Kummissjoni se tiżgura li d-data personali tal-kandidati tiġi pproċessata kif jeżiġi r-Regolament (UE) 2018/1725 tal-Parlament Ewropew u tal-Kunsill tat-23 ta’ Ottubru 2018 dwar il-protezzjoni ta’ persuni fiżiċi fir-rigward tal-ipproċessar ta’ data personali mill-istituzzjonijiet, korpi, uffiċċji u l-aġenziji tal-Unjoni u dwar il-moviment liberu ta’ tali data. Dan japplika b’mod partikolari għall-kunfidenzjalità u għas-sigurtà ta’ tali data (10).

---

(1)  Ir-Regolament tal-Kunsill (UE) 2018/1488 tat-28 ta’ Settembru 2018, ĠU L 252, 8.10.2018, p. 1.

(2)  Il-Bord ta’ Tmexxija jikkonsisti minn rappreżentanti tal-Kummissjoni, f’isem l-Unjoni, u tal-Istati Parteċipanti. Il-Bord ta’ Tmexxija għandu r-responsabbiltà kumplessiva għall-orjentazzjoni strateġika u t-tħaddim tal-Impriża Konġunta u jissorvelja l-implimentazzjoni tal-attivitajiet tagħha.

(3)  Għas-snin kollha li matulhom inkisbet l-esperjenza maniġerjali, il-kandidati għandhom, fil-curriculum vitae tagħhom, jindikaw b’mod ċar: (1) it-titolu u r-rwol tal-pożizzjonijiet maniġerjali li kellhom; (2) l-għadd ta’ persunal li jkunu mexxew f’dawn il-pożizzjonijiet; (3) id-daqs tal-baġits ġestiti; (4) l-għadd ta’ livelli ġerarkiċi superjuri u inferjuri; u (5) l-għadd ta’ kollegi fl-istess livell.

(4)  http://eur-lex.europa.eu/legal-content/MT/TXT/PDF/?uri=CELEX:01958R0001-20130701&qid=1408533709461&from=MT

(5)  https://eur-lex.europa.eu/LexUriServ/LexUriServ.do?uri=CONSLEG:1962R0031:20140101:MT:PDF

(6)  Sakemm il-Membru tal-Kummissjoni kkonċernat, f’konformità mad-Deċiżjoni tal-Kummissjoni tal-5 ta’ Diċembru 2007 (PV(2007) 1811), ma jkunx iddelega dan il-kompitu lil Membru ieħor tal-Kummissjoni.

(7)  Il-bordijiet tas-selezzjoni jiżguraw li ma jingħata l-ebda vantaġġ inġust lill-kelliema nattivi ta’ dawn il-lingwi.

(8)  https://eur-lex.europa.eu/legal-content/MT/TXT/PDF/?uri=CELEX:01962R0031-20140701&from=MT

(9)  https://eur-lex.europa.eu/legal-content/MT/TXT/PDF/?uri=CELEX:01962R0031-20140701&from=MT

(10)  ĠU L 295, 21.11.2018, p. 39.

---